Lögreglan fjarlægði konu fyrir öskur og óspektir þegar byrjað var að bólusetja þungaðar konur á Suðurlandsbrautinni í morgun. Hún hrópaði yfir hópinn lét í ljós þá skoðun sína að bólusetningar væru skaðlegar og sagði að verið væri að sprauta eitri í fólk en ekki bóluefni.
Löng röð var á Suðurlandsbrautinni og margir voru auk þess á leið í sýnatöku og því var fjölmennt á bílaplaninu. Margrét Héðinsdóttir verkefnastjóri í bólusetningum stýrði fólkinu í réttar raðir en þurfti einnig að glíma við annan vanda.
Ljóst var að mörgum var brugðið við hrópin og köllin. Mótmælandinn beindi einnig orðum sínum að þeim sem voru í röð á leið í sýnatöku.
Það leið töluverður tími þar til lögreglan kom á staðinn. Eftir samtal við mótmælandann var konan færð í lögreglubíl
Fyrir hvað er ég tekin föst.
Lögreglan handtók konu fyrir öskur og óspektir þegar byrjað var að bólusetja þungaðar konur á Suðurlandsbrautinni í morgun. Hún æpti að eitri væri sprautað í konurnar. 